Nafarroako Parlamentuko Mahaiak, 2020ko urriaren 19an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Cristina Ibarrola Guillén andreak aurkezturiko galdera, ARS-CoV 2 detektatzeko test antigenoak erosi eta erabiltzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko urriaren 19an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Cristina Ibarrola Guillén andreak, Legebiltzarraren Erregelamenduan ezarritakoaren babesean, galdera hau aurkezten du, idatziz erantzun dakion:

1.- Zer egunetan izapidetu zen SARS-Cov2 detektatzeko antigenoen testaren erosketa?

2.- Erosketa horren prozeduraren, zenbatekoaren, entregaren eta kostuaren xehetasuna.

3.- Antigenoen lehen testak noiz iritsi dira Nafarroara?

4.- Zein da horiek erabiltzeko prozedura?

5.- Noiz hasi dira erabiltzen antigenoen test horiek?

Iruñean, 2020ko urriaren 13an

Foru parlamentaria: Cristina Ibarrola Guillén